# Аеробика

### от Уикипедия, свободната енциклопедия

Аеробиката е комплекс от физически упражения, които обикновено се изпълняват на фона на музика. Тя тренира и увеличава силата, мощността, гъвкавостта и координираността. Аеробиката е много популярна сред жените, които я практикуват на групи или пред телевизора.

През 1960 г д-р Кенет Х. Купър въвежда тренировка, която да укрепва и засилва сърцето и белите дробове, като така прави първата стъпка в „аеробната” /кардио/ тренировка в САЩ. Заглавието на публикуваната от него книга „Аеробика” в крайна сметка дава и името на тази силова тренировка, в която се изпълняват ритмични и координирани движения с тялото на бърза музика. Честото и нискоинтензивно натоварване на мускулите оформя и тонизира тялото. Ефикасна специално за краката и долната част на тялото, аеробиката подпомага и подсилването на торса, както и отслабването на цялото тяло.

Аеробиката е вид кардио-тренировка, но не е единствената. Първоначалната цел на аеробиката е да развива сърдечно-съдовата издържливост, като паралелно тренира и мускулите на тялото. Има добро влияние в/у мускулите, ставите, сърдечно-съдовата система, белите дробове, кръвообръщението, психиката (удоволствие и изразяване чрез движение)и общото здравословно състояние на човека. Такива занимания позволяват да се постигне добра физическа кондиция и добро познаване на собственото си тяло.

Аеробиката се практикува за:

- да замести /разшири/ фитнес-тренировката
- да се изгарят калории
- да оформи и стегне тялото
- да укрепи физическото здраве и
- да го поддържа

Има различни видове аеробика:

- кръгова аеробика
- интервална аеробика
- бокс аеробика / тае бо
- степ аеробика
- водна аеробика
- слайд аеробика

Състои се от:

- загрявка
- кардио част и
- разпуксане

Една тренировка включва още:

- упражнения на земя
- стречинг / разтягане /

Основните патологии, които могат да възникнат са двигателни :

- на мускулите– контузии, хематоми, мускулни травми, скъсвания, наранявания;
- на ставите – навяхване на глезени, на колене, на китки, изкълчване на рамене и лакти;
- на сухожилията – възпаление на сухожилията ( тендинит), възпаление на синовята, скъсвания на сухожилията;
- на костите – периостит, счупвания от умора, пълни счупвания;
- на гръбнака - болки в тила, в гърба, в кръста, ишиас.

Общомедия разполага с
мултимедийно съдържание за Аеробика
Взето от „http://bg.wikipedia.org../../../%D0%B0/%D0%B5/%D1%80/%D0%90%D0%B5%D1%80%D0%BE%D0%B1%D0%B8%D0%BA%D0%B0.html“.

Категория: Видове спорт

##### Views

- Статия
- Беседа
- Текуща версия

##### Търсене

##### На други езици

- Català
- Česky
- Dansk
- Deutsch
- English
- Español
- Suomi
- Français
- Galego
- עברית
- 日本語
- Latviešu
- Nederlands
- Polski
- Português
- Русский
- Svenska
- Українська
- 中文